laion/Wikipedia-Exotic huggingface dataset:
Hyrrokkin (kuu)

Hyrrokkin või Saturn XLIV (esmane nimi S/2004 S 19) on Saturni looduslik kaaslane, üks Saturni kaaslaste skandinaavia grupi kuudest. Selle kuu avastasid 26. mail 2006 Scott S. Sheppard, David C. Jewitt, Jan Kleyna ja Brian G. Marsden, kes tegid avastuse 12. detsembrist 2004 kuni 30. aprillini 2006 tehtud vaatluste põhjal. Nime sai kuu 2007. aasta aprillis skandinaavia mütoloogia naishiiu Hyrrokkini järgi, kes saatis teele Hringhorni – Baldri matuselaeva. Algul kirjutati taevakeha nimi ühe r-iga (Hyrokkin), hiljem kahe r-iga (Hyrrokkin). Hyrrokkin on umbes 8-kilomeetrise läbimõõduga ning tiirleb ümber Saturni planeedi pöörlemisele vastupidises suunas (retrograadsel orbiidil). Ühe tiiru tegemiseks ümber Saturni kulub tal 931,8 ööpäeva (või 914,29). Nelja vaatluskorra ajal 2013. aasta märtsis määras kosmoseaparaat Cassini selle sünoodiliseks pöörlemisperioodiks ligikaudu 12 tundi ja 45 minutit. Orbiidi pikem pooltelg on 18 437 000 km, orbiidi kalle ekliptika tasandi suhtes 153,27° ja ekstsentrilisus 0,333 (või 0,360). Näiv tähesuurus on 23,5. Institute for Astronomy Saturn Satellite Data Vaadatud: 18.04.2014. MPEC 2006-M44 : S/2004 S 19 Vaadatud: 18.04.2014. SAO/NASA ADS Astronomy Abstract Service Denk, T.; Mottola, S. (2013) "Irregular Saturnian Moon Lightcurves from Cassini-ISS Observations: Update". American Astronomical Society, DPS meeting #45, #406.08 Vaadatud: 18.04.2014
Paldiski luteri kalmistu

Paldiski luteri kalmistu on kalmistu Harju-Madise kihelkonnas, praeguse haldusjaotuse järgi Paldiski linnas. See on kahest Paldiski linna kalmistust idapoolsem (läänepoolne on algne Paldiski õigeusu kalmistu). Kalmistu on rajatud 19. sajandi II veerandil, seal on toimunud korduvalt ülematmisi ning praegu on kalmistu äärealadel ka õigeusu matuseid. Tuntud inimestest on sinna maetud Vabadussõjas langenud kunstnik Balder Tomasberg, Vabadussõjas langenud Voldemar Tihane, ajaloolane ja publitsist Hans Laar, Amandus Adamsoni esimene abikaasa Franziska Frangen, ajakirjanik ning fotograaf Juhan Weidenstrauch ning Paldiski foogtikohtunik ja linnapea Karl (ristitud Carl) Friedrich Kalk. Seal on ka Amandus Adamsoniga mitte suguluses oleva kaugesõidukapten Adamsoni perekonna matusepaik (Amandus Adamson on maetud Pärnu Alevi kalmistule). Paldiski luteri kalmistu kultuurimälestiste riiklikus registris [[Kategooria:Harju-Madise kihelkonna kalmistud]
Rimini

Rimini on linn Itaalias Emilia Romagna maakonnas, Rimini provintsi halduskeskus. Rimini asub Aadria mere ääres ning on üks tuntumaid Euroopa merekuurorte, millele on kuulsust lisanud režissöör Federico Fellini oma esimeste filmidega. Augustuse triumfikaar (Arco d'Augusto) 27. aastast. Sakilised katuseviilud on lisatud keskajal. Augustuse kaar asub kohas, kus kohtuvad Vana-Rooma maanteed Via Emilia ja Via Flaminia. Tiberiuse sild (Ponte di Tiberio), mida hakati üle Marecchia jõe ehitama keiser Augustuse ajal 14. aastal ja mis valmis Tiberiuse ajal 21. aastal. Istria kivist ehitatud viie massiive kaarega sild on kasutusel siiani. Rimini San Francesco katedraal, tuntud kui Tempio Malatestiano, algne gooti stiilis frantsiskaani kirik, mille Leon Battista Alberti 1450. aastal Sigismondo Malatesta soovil renessanss-stiilis ümber projekteeris. Kirik jäi lõpetamata, puudu on kuppel ja fassaadi ülaosa. Kirikus asub Malatesta ja tema naise Isotta degli Atti hauamonument. Fassaadi ehitamisel on kasutatud Augustuse triumfikaare fragmente. Palazzo del Podestà (14. sajand) Rimini Miramare lennujaam Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it Rimini valla koduleht. Itaalia keeles
Rotary International

Rotary International on rahvusvaheline heategevusorganisatsioon, mis on asutatud 23. veebruaril 1905 Ameerika Ühendriikides Chicagos. Selle peakorter asub Ameerika Ühendriikide Illinoisi osariigis Evanstonis. Organisatsioonil on paljudes riikides allorganisatsioonid, näiteks Eestis on mitmes linnas oma Rotary klubi. Rotary liikumise algatajaks peetakse advokaat Paul P. Harrist, kes asutas esimese Rotary klubi ja levitas rotariaanide ideid üle maailma.  "Rotary koduleht". Vaadatud 13.11.2017. Koduleht
Rotary klubi

Rotary klubi on rahvusvahelise organisatsiooni Rotary International kohalik esindus (klubi). Eestis toetab klubide tegevust MTÜ Eesti Rotary Klubid[viide?]. Eesti esimene Rotary klubi asutati 1929. aastal Tallinnas (Tallinna Rotary Klubi). Eestis tegutsevad järgmised Rotary klubid: Haapsalu Rotary Klubi Põlva Rotary Klubi Pärnu Rotary Klubi Rapla Rotary Klubi Saaremaa Rotary Klubi Tallinna Rotary Klubi Tallinn Vanalinn Rotary Klubi Tallinn International Rotary Club Tallinn Hansa Rotary Klubi Tallinn Reval Rotary Klubi Tallinn Moon Rotary Klubi Nõmme-Tallinn Rotary Klubi Tartu Rotary Klubi Tartu Hansa Rotary Klubi Tartu Toome Rotary Klubi Türi Rotary Klubi Viljandi Rotary Klubi Viru Rotary Klubi Viimsi Rotary Klubi http://www.rotary.ee/index.php?PHPSESSID=288ccfc7a44ad80297baeb3756d24c80&frm_app_page=6&frm_app_action=1&frm_app_id=343 (vaadatud 18.04.2014) http://www.rotary.ee (vaadatud 18.04.2014) Eesti Rotary klubide koduleht
Ivar Soone

Ivar Soone (sündinud 6. juulil 1975 Tallinnas) on eesti majandusteadlane. Tema põhivaldkonnad konsultandi ja koolitajana on turundus, kommunikatsioon, kliendisuhete juhtimine, teenindus ja tarbijapsühholoogia. Ta on "Kliendilojaalsuse kuldraamatu" (Äripäev, 2010) autor. Ivar Soone on lõpetanud Tallinna Tehnikaülikooli majanduse erialal ökonomistina (diplom võrdsustatud magistrikraadiga) ning Tallinna Pedagoogikaülikooli reklaami ja meedia erialal. Magistriõppe läbis Ivar Soone Tallinna Tehnikaülikoolis ja Urbino Ülikoolis Itaalias. Teise magistrikraadi omandas ta McGill Universitys Kanadas strateegia ja turunduse valdkonnas.[viide?] Doktoriväitekirja, mis käsitles inimeste tarbimisvalikuid ja -käitumist, kaitses Tallinna Tehnikaülikoolis.[viide?] Alates 2018. aastast on ta sertifitseeritud coach.[viide?] Ta on 30. märtsist 2007 Erakonna Eestimaa Rohelised liige. Selles nimekirjas kandideeris ta nii 2007 ja 2011. aasta Riigikogu valimistel, kuid kummalgi korral ta ei pääsenud riigikokku (aastal 2007 sai ta 25 häält ja 2011. aastal 58 häält) . 2019. aastal kandideeris ta Riigikogu valimistel erakonna Eesti 200 nimekirjas, sai 104 häält ning valituks ei osutunud. Soone esines Eesti Televisiooni saates "Pealtnägija", mis käsitles LHV Panga noore börsimaakleri Hendrik Koppeli petuskeeme, mille ohvriks langesid ka mitmed teised panga investeerimiskliendid. Soone, I. (2010), Kliendilojaalsuse kuldraamat: kuidas võita ja hoida kliente. Äripäev. http://www.vvk.ee/varasemad/r07/kandidaadid/1461.html http://www.vvk.ee/riigikogu-valimised-2011/kandidaadid2011/?id=12655&pid=6750&cid=16703 http://www.vvk.ee/varasemad/r07/tulemus/5000000.html http://www.vvk.ee/varasemad/rk2011/election_result_di_5376.html https://rk2019.valimised.ee/et/voting-result/district-1-voting-result.html https://majandus24.postimees.ee/72208/pealtnagija-noore-maakleri-skeemid-toid-ligi-nelja-miljoni-eest-volgu Ivar Soone Eesti Teadusinfosüsteemis
What About My Dreams?

"What About My Dreams?" on Kati Wolfi esimene singel tema kolmandalt albumilt "Vár a holnap", mis esindas Ungarit 2011. aasta Eurovisiooni lauluvõistlusel Düsseldorfis Saksamaal. Laul võistles 10. mail esimeses poolfinaalis, jõudis 7. kohale ja pääses finaali. Finaalis sai see 53 punkti ja platseerus 22. kohale. Laulu heliloojad on Viktor Rakonczai ja Gergő Rácz, kes olid ansambliga V.I.P. Ungari esindajad 1997. aasta Eurovisiooni lauluvõistlusel. "Kati Wolf - What About My Dreams? - austriancharts.at" "Ultratop.be – Kati Wolf – What About My Dreams?" "Archive Chart" "Kati Wolf – What About My Dreams? – swisscharts.com" "Archívum – Slágerlisták – MAHASZ – Magyar Hanglemezkiadók Szövetsége" "Archívum – Hungarian Top 10 Singles chart - Kati Wolf - "What About My Dreams" (week 48/2012) "TopHit Track Info - Kati Wolf - "What About My Dreams"". Originaali arhiivikoopia seisuga 31. august 2011. Vaadatud 18. aprillil 2014. What About My Dreams? err.ee lehel
Pärnu Jahtklubi

Pärnu Jahtklubi on aastast 1906 Pärnus tegutsev klubi, mis on loodud purjetamise ja huvimeresõidu toetamiseks. Jahtklubi eesmärkide seas on põhikirja järgi nt: purjetamis-, jääpurjetamis- ja huvimeresõidu harrastajate ühendamine; merekultuuri propageerimine ja tingimuste loomine purjespordi arenguks; säästliku loodushoiu põhimõtete ja heade meresõidutavade järgimine; klubi liikmeskonna meresõidualase kvalifikatsiooni tõstmine. 2008. aastal loodi jahtklubi juurde Purjespordikool. https://web.archive.org/web/20140419012524/http://www.jahtklubi.ee/et/jahtklubist/ajalugu.html (vaadatud 18.04.2014) https://web.archive.org/web/20140419014621/http://www.jahtklubi.ee/et/jahtklubist/juhtimine.html?no_cache=1 (vaadatud 18.04.2014) Purjespordikool (vaadatud 30. augustil 2018. a.) Klubi koduleht
Franz Josef II

Franz Josef II (täisnimega Franz Josef Maria Aloys Alfred Karl Johannes Heinrich Michael Georg Ignaz Benediktus Gerhardus Majella von und zu Liechtenstein; 16. august 1906 Frauenthali loss, Steiermargi hertsogkond, Austria keisririik – 13. november 1989 Grabs, Sankt Gallen, Šveits) oli Liechtensteini vürst, Troppau ja Järgerdorfi hertsog ning Rietbergi krahv 1938–1989. Ta oli praeguse vürsti Hans Adam II isa. Franz Josef II isa oli Liechtensteini prints Alois von und zu Liechtenstein ja tema ema oli Austria ertshertsoginna Elisabeth, viimase Austria keisri Karl I tütar. Poiss sai nime oma ristiisa, Austria-Ungari keisri Franz Joseph I järgi. Franz Josef II-l oli 5 venda ja 2 õde, kõik nooremad ja kõik said täiskasvanuks. Franz Josef II sai vürstiks 1938 pärast oma isa lastetu onupoja Franz I surma. Õigupoolest võinuks trooni pärida tema isa Alois (1869–1955), kuid isa loobus juba 1921. aastal troonipärimisõigusest vanima poja kasuks. Franz Josef II oli oma valitsusajal väga populaarne, sest elas esimese Liechtensteini riigijuhina alaliselt riigis. Usuti, et just tänu tema pingutustele jäi riik Teisest maailmasõjast kõrvale. 1984 andis Franz Joseph enamiku oma võimust üle enda pojale ja tulevasele vürstile Hans Adamile. Samal aastal, pärast vastavat (ainult meeste seas korraldatud) rahvahääletust, said Liechtensteini naised viimastena Euroopas valimisõiguse. 1943 abiellus Franz Josef krahvinna Georgina von Wilczekiga. Neil sündis viis last: vürst Hans Adam II (sündis 1945) prints Philipp (sündis 1946) prints Nikolaus (sündis 1947) printsess Norberta (sündis 1950) prints Franz Josef Wenzeslaus (1962–1991) Franz Josef II suri pärast 51-aastast valitsemisaega, 26 aastat pärast oma naist. Surres oli ta kõige kauem Euroopas valitsenud monarh.
Iŭje rajoon

Iŭje rajoon (transkribeerituna Ivje rajoon) on 2. järgu haldusüksus (rajoon) Hrodna oblastis Valgevenes. Rajoon piirneb loodes Leeduga. Rajooni pindala on 1846 km². 2009. aasta seisuga elas seal 28 891 inimest. Rajoon moodustati 1940. aastal. Rajoon koosneb järgmistest külanõukogudest: Bakšty, Ejhierdy, Hieraniony, Iŭje, Juraciški, Łazduny, Leluki, Lipniški, Moryna, Subotniki ja Traby külanõukogu. Halduskeskus on Iŭje linn. Teised tähtsamad asulad on Juraciški alev ja Žamysłaŭl. Iŭje Lipniški Žamysłaŭl Hieraniony Rajooni suurim jõgi on Neemen, teine tähtis jõgi on selle lisajõgi Gauja. Rajoon asub Neemeni madalikul, pool rajooni ulatub 150–200 meetrit üle merepinna, peaaegu pool rajooni asub aga madalamal kui 150 meetrit üle merepinna. Kõrgeim koht asub Traby küla lähistel (243,3 meetrit). Rajooni lääneosas asub Naliboki ürgmets, mille kaitseks on moodustatud Naliboki rahvuspark. 2009. aasta seisuga olid elanikest 79,63% valgevenelased, 2,42% venelased, 15,4% poolakad, 1,84% tatarlased ja 0,71% oli teistest rahvustest. 93,66% elanike emakeeleks oli valgevene keel, 5,67% elanike emakeeleks oli vene keel. Koduse keelena kõneles valgevene keelt 84,21% elanikke, vene keelt aga 13,86%. "Arhiivikoopia". Originaali arhiivikoopia seisuga 2. juuni 2015. Vaadatud 24. juunil 2015.{{netiviide}}: CS1 hooldus: arhiivikoopia kasutusel pealkirjana (link)  Iŭje rajoon – pildid, videod ja helifailid Wikimedia Commonsis Rajoon Hrodna oblasti täitevkomitee kodulehel (vene keeles) Rajooni kaart
I Can

"I Can" on Briti poistebändi Blue singel nende neljandalt stuudioalbumilt "Roulette", mis esindas Suurbritanniat 2011. aasta Eurovisiooni lauluvõistlusel Düsseldorfis Saksamaal. See oli esimene kord Eurovisiooni lauluvõistluse ajaloos, kui Suurbritannia esindaja otsustati vaid BBC sisemiselt ilma žüriid või televaatajate hääletust kasutamata. Finaalis sai see 100 punkti ja platseerus 11. kohale. Telefonihääletuse teel saavutas see 5. koha, kuid žüriihääletuse põhjal sai see alles 22. koha. "I Can" jõudis Briti edetabelis UK Singles Chart 16. kohale, mis oli sel ajal madalama edetabelikohaga Blue'i singel. "Blue – I Can – Austriancharts.at" "Ultratop.be – Blue – I Can" "Ultratop.be – Blue – I Can" ""Chart Track"". Originaali arhiivikoopia seisuga 17. aprill 2015. Vaadatud 18. aprillil 2014. ""M1 Chart 2011/06/05"". Originaali arhiivikoopia seisuga 25. märts 2012. Vaadatud 18. aprillil 2014. "European Hit Radio Top 40" ""Die ganze Musik im Internet: Charts, News, Neuerscheinungen, Tickets, Genres, Genresuche, Genrelexikon, Künstler-Suche, Musik-Suche, Track-Suche, Ticket-Suche – musicline.de"". Originaali arhiivikoopia seisuga 19. aprill 2014. Vaadatud 18. aprillil 2014. "Blue – I Can – swisscharts.com" "May 2011/ Archive Chart"
Kriminaalkohtupidamise seadustik

Kriminaalkohtupidamise seadustik oli Eestis 1934. aastal valminud ja 1935. aastast kehtima hakanud kriminaalkohtupidamist reguleeriv seaduste kogu. Seadustiku põhikoostajaid oli Kaarel Matto. https://web.archive.org/web/20150924041910/http://www.hot.ee/seadustekogu/skxv-1-1.html (vaadatud 18.04.2014) https://web.archive.org/web/20140419015135/http://www.just.ee/58940 (vaadatud 18.04.2014) https://web.archive.org/web/20140419013916/http://erb.nlib.ee/?kid=11643572 (vaadatud 18.04.2014)
Lõssõtšansk

Lõssõtšansk on linn Ukrainas Luhanski oblastis. Asub Donetsi paremal kaldal umbes 90 km kaugusel Luhanskist. Lõssõtšanski kirdepiiril, Donetsi vasakkaldal asub Sjevjerodonetsk. Lõssõtšansk asutati 1710. aastal ja sai linnaks 1938. aastal. 1960. aastatel liideti Lõssõtšanskiga Novodružeski ja Prõvillja linn. Linnas on kivisöe- ja klaasitööstuse ettevõtted ning õlletehas. Lõssõtšanskis elas 2001. aasta rahvaloenduse andmetel 115 220 inimest. Neist 69,7% olid ukrainlased ja 27,5% venelased. 2014. aasta Ukraina kriisi ajal, aprilli alguses, võtsid venemeelsed separatistid linna oma kontrolli alla. 22. juulil alustasid valitsusväed linna vabastamist separatistidest. 23. juulil hukkus võitluses linna vabastamise eest Ukraina Rahvuskaardi 3011. väeüksuse komandör polkovnik Oleksandr Radijevskõi. 2014. aasta 24. juuli õhtul kell 22:20 heisati linna haldushoonele Ukraina lipp. 2022. aasta 2. juulil, Venemaa sissetungi käigus Ukrainasse, langes linn Venemaa relvajõudude kontrolli alla. Lõssõtšanski lahing http://database.ukrcensus.gov.ua/PXWEB2007/ukr/publ_new1/2020/zb_chuselnist%202019.pdf "Оперативная обстановка в зоне проведения АТО. Сводка СНБО Украины от 22.07.2014". sprotyv.info (vene). Infovastupanu. 22.07.2014. Originaali arhiivikoopia seisuga 27.07.2014. Vaadatud 22.07.2014. "Під час визволення Лисичанська загинув полковник Нацгвардії Радієвський" (ukraina). ua.112.ua. 23. juuli 2014. Originaali arhiivikoopia seisuga 26.07.2014. Vaadatud 23. juuli 2014. "Оперативная обстановка в зоне проведения АТО. Сводка СНБО Украины от 25.07.2014". sprotyv.info (vene). Infovastupanu. 25.07.2014. Originaali arhiivikoopia seisuga 27.07.2014. Vaadatud 25.07.2014. Stepanenko, Kateryna; Hird, Karolina; Kagan, Frederick W.; Barros, George (2. juuli 2022). "Russian Offensive Campaign Assessment, July 2" (inglise). ISW. Vaadatud 3. juulil 2022. Ukrainian forces likely conducted a deliberate withdrawal from Lysychansk, resulting in the Russian seizure of the city on July 2. Lõssõtšanski koduleht Heavy exchange of fire in eastern Ukrainian city of Lysychansk. BBC News, 12. juuni 2022 http://www.lisichansk.com.ua
Tartu Maakohus

Tartu Maakohus on esimese astme kohus Eestis. Tartu Maakohtu esimees on Liivi Loide ja kohtudirektori ülesandeid täidab Tiina Ereb. Esimene riiklik esimese astme maakohus loodi Tartusse 1630. aastal. Nõukogude perioodil tegutses Tartu Linna ja Rajooni Rahvakohus. Aastal 1990 nimetati need ümber Tartu Linna- ja Tartu Maakohtuks. Aastal 2000 need kaks asutust ühendati ja moodustati Tartu Maakohus. Tartu Maakohtul on viis kohtumaja: Tartu kohtumaja (asukohaga Kalevi 1, Tartu), Võru kohtumaja (asukohaga Vabaduse 13, Võru ja asukohaga Võru 12, Põlva), Jõgeva kohtumaja (asukohaga Suur 1, Jõgeva), Valga kohtumaja (asukohaga Vabaduse 10, Valga), Viljandi kohtumaja (asukohaga Posti 22, Viljandi). https://web.archive.org/web/20140419030049/http://www.kohus.ee/et/maakohtud/tartu-maakohus (vaadatud 24.01.2019) Tartu Maakohtust Eesti Kohtud kodulehel
Franz Josef I

Franz Joseph I ehk Franz Josef I (1726–1781) oli Liechtensteini vürst 1772–1781. Ta oli eelmise vürsti Josef Wenzeli vennapoeg ning sai troonipärijaks tolle ainsa poja varajase surma tõttu. Enne vürstiks saamist tegeles ta Saksa-Rooma riigi poliitiliste probleemidega, näiteks tõi Hispaaniast tulevasele keisrile Leopold II-le tema pruudi Maria Theresa. Vürstina hoolitses Franz Joseph riigi majanduse edendamise ja kunstikogu kasvatamise eest. Ta abiellus 1750 Sternbergi krahvinna Mariega (1733–1809) ja neil oli kaheksa last: prints Joseph (1752–1754) printsess Leopoldina (1754–1823) printsess Maria (1756–1821) prints Franz (1758–1760) vürst Aloys I (1759–1805) vürst Johann I (1760–1836) prints Philipp (1762–1802) printsess Maria (1768–1845)
Voranava rajoon

Voranava rajoon on 2. järgu haldusüksus (rajoon) Hrodna oblastis Valgevenes. Rajoon piirneb loodes Leeduga. Rajooni pindala on 1418 km². 2009. aasta seisuga elas seal 30 477 inimest. Rajoon moodustati 1940. aastal. Rajoon koosneb järgmistest külanõukogudest: Bastuny, Bieniakoni, Bolciški, Dociški, Hirki, Kanvieliški, Misiavičy, Paharodna, Palackiški, Pierahancy, Raduńi, Zabałaći, Žyrmuny ja Voranava külanõukogu. Halduskeskus on Voranava alev. Teine tähtsam asula on Raduńi alev. Kanvieliški külanõukogus asub hästi säilinud keskaegse kindluselamuga Hajciuniški küla. Voranava Raduń Hajciuniški Bieniakoni Rajooni suurimad jõed on Nemunase lisajõed Žyžma ja Dzitva. Rajoon asub Lida tasandikul, kõrgused ulatuvad valdavalt 160–180 meetrit üle merepinna. Kõrgeim koht (215 meetrit) asub Trakieli küla lähistel. 2009. aasta seisuga olid elanikest 13% valgevenelased, 3,02% venelased, 80,77% poolakad, 1,55% leedulased ja 1,66% oli teistest rahvustest. 73,56% elanike emakeel oli valgevene keel, 14,99% elanike emakeel aga vene keel. Koduse keelena kõneles valgevene keelt 67,86% elanikke, vene keelt aga 22,13%. "Arhiivikoopia". Originaali arhiivikoopia seisuga 2. juuni 2015. Vaadatud 24. juunil 2015.{{netiviide}}: CS1 hooldus: arhiivikoopia kasutusel pealkirjana (link)  Voranava rajoon – pildid, videod ja helifailid Wikimedia Commonsis Rajoon Hrodna oblasti täitevkomitee kodulehel (vene keeles) Rajooni täitevkomitee koduleht (vene keeles) Rajooni kaart
Lipstick

"Lipstick" on Iirimaa popdueti Jedwardi esimene singel nende teiselt stuudioalbumilt "Victory", mis esindas Iirimaad 2011. aasta Eurovisiooni lauluvõistlusel Düsseldorfis Saksamaal. "Lipstick" salvestati 2010. aasta detsembrist 2011. aasta jaanuarini ja see valiti esindama Iirimaad Eurovisioonil 11. veebruaril Iirimaa eelvoorus. Laul võistles 10. mail esimeses poolfinaalis, jõudis 8. kohale ja pääses finaali. Finaalis sai see 119 punkti ja platseerus 8. kohale. See oli Iirimaa parim koht pärast 11 aastat. 12 punkti andsid laulule Suurbritannia, Taani ja Rootsi. Austraalia omaette telefonihääletusel sai see enim hääli. ""Jedward hope Lipstick song will be kiss of life for Eurovision quest"". Herald.ie. 27.01.2011. ""Ireland: Snippet of Jedward's 'Lipstick' « The Eurovision Times"". Eurovisiontimes.wordpress.com. 3.02.2011. "Australia has voted, and the winner is..." Eurovision.tv. 15.05.2011. "Jedward – Lipstick – Austriancharts.at" "Ultratop.be – Jedward – Lipstick" "Ultratop.be – Jedward – Lipstick" "Dutchcharts.nl – Jedward – Lipstick" ""Chart Track"". Originaali arhiivikoopia seisuga 17. aprill 2015. Vaadatud 19. aprillil 2014. "Swedishcharts.com – Jedward – Lipstick" ""Die ganze Musik im Internet: Charts, News, Neuerscheinungen, Tickets, Genres, Genresuche, Genrelexikon, Künstler-Suche, Musik-Suche, Track-Suche, Ticket-Suche – musicline.de"". Originaali arhiivikoopia seisuga 19. aprill 2014. Vaadatud 19. aprillil 2014. "Finnish Official Download Chart". Originaali arhiivikoopia seisuga 21. juuli 2017. Vaadatud 19. aprillil 2014. "Jedward – Lipstick – swisscharts.com" "Archive Chart"
Running Scared

"Running Scared" on 2011. aasta Eurovisiooni lauluvõistluse võidulaul. Laulu esitas Aserbaidžaani duett Ell & Nikki. 13. märts 2011 valiti laul "Running Scared" Aserbaidžaani avalik-õigusliku ringhäälingu İctimai TV ettepanekul Aserbaidžaani esindama 56. Eurovisiooni lauluvõistlusel Saksamaal Düsseldorfis. Laul esitati 10. mail esimeses poolfinaalis eelviimase ehk kaheksateistkümnendana, jõudis teisele kohale ja pääses finaali. Poolfinaali võitis 133 punktiga Kreeka, kelle esindajad Loúkas Yórkas ja Stereo Mike esitasid laulu "Watch My Dance". Finaalis 14. mail tuli Aserbaidžaan 2011. aasta Eurovisiooni võitjaks 221 punktiga. 12 punkti saadi kolmelt riigilt: Malta, Türgi ja Venemaa. See oli esimene Aserbaidžaani võit Eurovisiooni lauluvõistlusel. Laulu autorid olid rootslased Stefan Örn ja Sandra Bjurman ning Iain Farguhanson Suurbritanniast, kellest Örn ja Bjurman olid eelmise, 2010. aasta Aserbaidžaani Eurovisiooni laulu "Drip Drop" autorid, mis sai viienda koha. Laulu ametlik muusikavideo avalikustati 11. aprillil 2011 ja selle produtsent oli eestlane Tarmo Krimm. Muusikavideo filmiti romantilises mereäärses kohas Krimmi poolsaare lõunaosas. "Eurovision Song Contest 2011 Semi-Final (1)". EBU. Vaadatud 21. aprillil 2014. "Eestlane juhatas vägesid Aserbaidžaani euroloo video valmimisel". publik.delfi.ee. 24. aprill 2011. Originaali arhiivikoopia seisuga 22. aprill 2014. Vaadatud 21. aprillil 2014. "Режиссер клипа азербайджанского дуэта Eldar & Nigar оценил шансы наших представителей на "Евровидении 2011"". Day.az (vene). 1. märts 2014. "Ell/Nikki – Running Scared – Austriancharts.at" "Ultratop.be – Ell/Nikki – Running Scared" "Ultratop.be – Ell/Nikki – Running Scared" "Dutchcharts.nl – Ell/Nikki – Running Scared" "Chart Track". Originaali arhiivikoopia seisuga 17. aprill 2015. Vaadatud 19. aprillil 2014. "Icelandic Singles Chart" "IFPI Slovakia Track Info: Eldar & Nigar, "Running Scared" [1] "Ell/Nikki – Running Scared – swisscharts.com" "Трижды платиновая"
Nick Carter

Nickolas Gene "Nick" Carter (sündinud 28. jaanuaril 1980 Jamestownis) on ameerika muusik, tantsija ja näitleja, poistebändi Backstreet Boysi liige. Populaarsuse teismeliste iidolina saavutas Carter 1990. aastatel ja 2000. aastate algul. Ta on avaldanud mitu sooloalbumit ja singlit. Nick on mänginud telesarjades ning teinud kaasa omaenda tõsielusaates "House Of Carters". Tema ema on Jane Carter. 2014. aasta aprillis abiellus Carter fitnessitreeneri ja näitleja Lauren Kittile'iga. Carteril oli vanem vend Aaron Carteri ning õed Leslie Carter ja Bobbie Jean Carter. Lisaks on Carteril kaksikõde Angel ja noorem vend. "Nick & Aaron Carter's Sister Bobbie Jean Carter Dead at 41". TMZ (inglise). Vaadatud 25. detsembril 2023. Backstreet Boysi täht abiellus, Õhtuleht Elu.